Shamim Rajani
Shamim Rajani (1970-yilda tug'ilgan) - Pokistonning Karachi shahrida tavallud topgan tadbirkor ayol. 2004 yilda u Pokistonning Axborot Texnologiyalari (IT) sanoatida professional tarzda ishlay boshladi. 2005 yilda u Pokistonning Karachi shahrida joylashgan Genetech Solutions dasturiy ta'minotlar ishlab chiqaruvchi kompaniyaga asos solgan. 2010 yildan beri shu kompaniyada bosh operatsion direktor (COO) lavozimida ishlab kelmoqda. 2017 yilda u Karachi shahrida texnologik bo'lmagan ayollarni o'qitish uchun ConsulNet korporatsiyasi ostida kompyuter o'qitish dasturini ishga tushirdi. 2018-yilda u Faiza Yusuf bilan hamkorlikda CodeGirls nomli yana bir o‘quv dasturini ishga tushirdi. CodeGirls ConsulNet korporatsiyasining sho'ba korxonasi hisoblanadi. Xuddi shu yili u WomenInTechPK uchun maslahatchi bo'lib xizmat qila boshladi va Kanadaning Toronto shahrida joylashgan CryptoChicks tadqiqot institutida Pokiston elchisi bo'ldi. 2019 yilda u Pokiston Agile Development Society boshqaruv kengashi a'zosi bo'ldi. 2020 yilning ikkinchi choragida u P@SHA raisi o'rinbosari etib saylandi. U P@SHA prezidenti Jehan Ara bilan yaqindan hamkorlik qila boshladi.